b"\n_START_ARTICLE_\nRiccardo Broschi\n_START_SECTION_\nBiografia\n_START_PARAGRAPH_\nFill de Salvatore Broschi, compositor i mestre de capella de la catedral de Puglinese i de Caterina Berrese (d'acord amb el llibre de baptismes de l'esgl\xc3\xa9sia de S. Nicola, avui als arxius episcopals). La fam\xc3\xadlia Broschi, es va mudar a N\xc3\xa0pols a finals de 1711, i van posar Riccardo, el primog\xc3\xa8nit, al Conservatori de Santa Maria di Loreto, on estudiaria per esdevenir compositor sota els ensenyaments de G. Perugino i F. Mancinipresso. Mentrestant, Salvatore va morir inesperadament als 36 anys, el 4 de novembre de 1717. Caterina subseq\xc3\xbcentment va fer de Riccardo cap de la fam\xc3\xadlia._NEWLINE_Va debutar el 1725 amb La vecchia sorda, despr\xc3\xa9s, el 1726, es va mudar a Londres i s'hi va mantenir fins al 1734. All\xc3\xa0  va escriure sis \xc3\xb2peres heroiques, sent la m\xc3\xa9s reeixida Artaserse. El 1737 es va mudar a Stuttgart i breument va servir en la seva cort, per al duc Carles Alexandre de W\xc3\xbcrttemberg, per despr\xc3\xa9s retornar a N\xc3\xa0pols abans d'unir-se al seu germ\xc3\xa0 a Madrid el 1739. Va morir en aquesta ciutat el 1756."